ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
جناب نریندرسنگھ تومر نے ارجنٹینا کے زرعی صنعت کے وزیر ڈاکٹر لوئس سے ملاقات کی
نئی دہلی،18؍جولائی،زراعت اور کسانوں کی بہبود کے مرکزی وزیر جناب نریندر سنگھ تومر نے آج نئی دہلی میں جمہوریہ ارجنٹینا کے زرعی صنعت کے وزیر ڈاکٹر لوئس مائی گوئل شیویرے سے ملاقات کی۔ میٹنگ کے دوران فروری 2019 میں دستخط شدہ ورک پلان کے تحت قائم کی گئی جوابی تجارت کو مستحکم بنایا جائے اور جانوروں اور پیڑ پودوں کی صحت سے متعلق ورکنگ ذیلی گروپ کے کام کے بارے میں تبادلہ خیال کیا گیا اور مخصوص شعبوں میں تعاون کو سرگرمی سے پورا کیا جائے گا۔
جناب نریندر سنگھ تومر نے ارجنٹینا کے لئے بھارت سے گوڑ اورباجرے کی برآمدات کے لئے صفائی ستھرائی اور پائٹو سینٹری کی منظوری پر خوشی کا اظہار کیا اور ارجنٹینا سے بھارت کے لئے نیمو اور چائے کے بیجوں کی در آمد کے بارے میں خوشی کا اظہار کیا۔ انہوں نے کہا کہ دونوں فریق ایک دوسرے کو دیگر زرعی مصنوعات تک مارکیٹ کی رسائی فراہم کرنے کے لئے ایک دوسرے کے ساتھ کام کرتے رہیں گے۔
جناب تومر نے پیداواریت بڑھانے ، فصل کی کٹائی کے بعد نقصانات کو کم کرنے اور آب وہوا میں تبدیلی کے اثرات کو برداشت کرنے والی ورائٹی تیار کرنے کے ساتھ باہمی تعاون میں اضافہ کرنے پر خوشی کا اظہار کیا۔ خوراک کے نقصان اور زیاں کو کم کرنے کی خاطر ایگرونومک سہولیات ، ذخیرہ کرنے کی ٹیکنالوجی اور پروسسنگ کی ٹیکنالوجی کے لئے ارجنٹینا کے ساتھ اشتراک کرنے پر زور دیا۔
۔۔۔۔۔۔۔۔۔۔۔۔۔۔

U-3250
(Visitor Counter : 40
وزیراعظم کا دفتر
وزیر اعظم نے شہریوں سے میری مٹی میرا دیش مہم میں حصہ لینے کی اپیل کی
وزیراعظم جناب نریندر مودی نے میری مٹی میرا دیش مہم کی کامیابی کے لیے نیک خواہشات کا اظہار کیا ہے اور امید ظاہر کی ہے کہ ملک بھر کی مٹی سے تیار کردہ ’واٹیکا‘ ’ایک بھارت شریشٹھ بھارت‘ کے آدرش کو عملی جامہ پہنائے گی۔
مرکزی وزیر جناب امت شاہ کے ایک ٹویٹ کے جواب میں وزیر اعظم نے ٹویٹ کیا:
’’ڈھیروں نیک خواہشات! ’میری مٹی میرا دیش‘ مہم ہمارے اتحاد اور سالمیت کے جذبے کو مزید مضبوط کرنے جا رہی ہے۔ مجھے یقین ہے کہ اس کے تحت پورے ملک سے جمع کی گئی مٹی سے ایسی امرت واٹیکا بنائی جائے گی، جو ’ایک بھارت شریشٹھ بھارت‘کے وژن کو عملی جامہ پہنائے گی۔ آئیے ہم اس امرت کیلاش یاترا میں اپنی شرکت کو یقینی بنائیں۔ ‘‘
وزیراعظم کا دفتر
وزیراعظم، 29 مارچ کو مدھیہ پردیش میں پی ایم اے وائی- جی کے پانچ لاکھ سے زیادہ مستفیدین کے ‘گرہ پرویشم’ میں شرکت کریں گے
یہ، ملک کے ہر ضرورت مند خاندان کو پکا مکان فراہم کرنے کی، وزیراعظم کی جہت کے تئیں، ایک اور قدم ہے
وزیراعظم جناب نریندر مودی، 29 مارچ کو ، دوپہر ساڑھے بارہ بجے ، ویڈیو کانفرنسنگ کے ذریعہ ،مدھیہ پردیش میں پردھان منتری آواس یوجنا- گرامین کے تقریبا 5 لاکھ 21 ہزار مستفیدین کے ‘گرہ پرویشم’ میں شرکت کریں گے۔ وزیراعظم اس موقع پر اجتماع سے خطاب بھی کریں گے۔
یہ وزیراعظم کی مسلسل جہت رہی ہے کہ ملک کے ہر ضرورت مند خاندان کو تمام بنیادی ضروریات کے ساتھ ایک پکا مکان فراہم کیا جائے ۔ یہ اس سمت میں ایک اور واضح قدم ہے۔
اس تقریب میں روایتی تقریبات بھی منعقد کی جائیں گی، جو پورے مدھیہ پردیش میں نئے مکانات میں شنکھ، چراغ، پھولوں اور رنگولیوں کے ساتھ منعقد ہوگی۔
مدھیہ پردیش میں پی ایم اے وائی – جی کے نفاذ سے مختلف منفرد اور اختراعی اقدامات سامنے آر ہے ہیں، جن میں راکھ سے بنی ہوئی اینٹوں کا استعمال کرنے کے لئے ، خواتین راج مستری سمیت ہزاروں راج مستریوں کی تربیت کرنا، خواتین کے ذاتی مدد کے گروپوں  کو تعمیراتی مواد کے لئے قرضے اور بہتر عمل آوری کے لئے ٹیکنالوجی کا استعمال کرنے اور پروجیکٹوں کی نگرانی فراہم کر کے، با اختیار بنانا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-3341
(
وزارتِ تعلیم
دو نئے کیندریہ ودیالیوں کا آغاز، ایک کرناٹک میں اور دوسرا پنجاب میں: مرکزی وزیر تعلیم کا اعلان
مرکزی وزیر تعلیم جناب رمیش پوکھریال نشنک نے آج دو نئے کیندریہ ودیالیوں کے آغاز کا اعلان کیا۔ ان میں سے ایک کیندریہ ودیالیہ کرناٹک میں ہے، جب کہ دوسرا پنجاب ریاست میں واقع ہے۔ کیندریہ ودیالیہ سدلگا بیلگاوی کرناٹک اور کیندریہ ودیالیہ آئی آئی ٹی روپڑ ، پنجاب، کیندریہ ودیالیہ خاندان کے دو نئے ممبر ہوں گے۔ اس کے ساتھ ہی ملک بھر میں کیندریہ ودیالوں کی کل تعداد 1247 ہوجائے گی۔
ابتدا میں ان دونوں ودیالیوں میں درجہ ایک سے پانچ تک پڑھائی ہوگی اور اس کے بعد 12ویں درجے تک ان کی توسیع کی جائے گی۔ جب یہ ودیالیہ پوری صلاحیت سے کام کرنا شروع کردیں گے تو ہر ودیالیہ میں علاقے کے تقریبا ایک ہزار طلبا تعلیم حاصل کریں گے۔ دونوں ودیالیوں میں داخلہ عمل تعلیمی سیزن 2021-22 سے شروع ہوگا۔
کے وی سدلگا ایک سول علاقے کا ودیالیہ ہے اور نئی عمارت کی تعمیر ہونے تک یہ ریاستی سرکار کے ذریعے مہیا کرائی گئی عمارت میں کام کرنا شروع کردے گا۔
کے وی آئی آئی ٹی روپڑ، ادارے کے ذریعے مہیا کرائی گئی عمارت میں کام کرنا شروع کرے گا۔
کے وی سدلگا، کرناٹک کے چکوڈی پارلیمانی حلقہ میں واقع ہے، جب کہ کے وی آئی آئی ٹی روپڑ، پنجاب کے آنندپور صاحب پارلیمانی حلقہ  میں واقع ہے۔
قیام کے سال 1963 میں 20 اسکولوں کے آغاز کے ساتھ کے وی ایس میں اب سال 2020-21 میں 1247 ودیالیہ ہیں۔ جن میں سے تین عدد کے وی غیرممالک میں ہیں- ماسکو، کاٹھ مانڈو اور تہران۔ موجودہ وقت میں ان ودیالیوں میں کل 1393668 طلبا کا اندراج ہے۔
۔۔۔۔۔۔۔۔۔۔۔
U-2360
ش ح۔ ج ق ۔ ت ع۔

(Visitor Counter : 108
کامرس اور صنعت کی وزارتہ
بھارت مستقبل کے لئے سستے اور اختراعی حفظانِ صحت کے طریقوں کو یقینی بنانے میں اہم رول ادا کرے گا : شری پیوش گوئل
نئی لّی ، 21 نومبر / کامرس اور صنعت کے مرکزی وزیر جناب پیوش گوئل نے یہ کہتے ہوئے اسپتالوں ، ڈاکٹروں اور کورونا جانبازوں کی ستائش کی ہے کہ وہ حقیقتاً اعلیٰ ترین ستائش کے قابل ہیں ، جو ہم ایک قوم کے طور پر انہیں دے سکتے ہیں ۔ بھارتی صنعت کی کنفیڈریشن ، سی آئی آئی کے ایشیا ہیلتھ 2020 سمٹ سے خطاب کرتے ہوئے انہوں نے کہا کہ اُن کی قربانی رائیگاں نہیں جائے گی ۔
کووڈ ویکسین کے بارے میں بات کرتے ہوئے جناب گوئل نے کہا کہ ہماری ملک میں بنائی جانے والی ویکسین تیزی سے بڑھ رہی ہے لیکن جیسا کہ وزیر اعظم نے کہا ہے کہ ‘‘ جب تک ہمیں ویکسین نہیں مل جاتی ، اُس وقت تک ہم وباء کے بارے میں بے فکر نہیں ہو سکتے ’’ ۔ انہوں نے کہا کہ تاریخ عالمی وباء کے خلاف لڑائی میں بھارت کے تعاون کو یاد رکھے گی ۔ ملک میں لاک ڈاؤن کو پوری طرح جائز قرار دیتے ہوئے انہوں نے کہا کہ ڈبلیو ایچ او نے اکثر کہا ہے کہ بھارت میں لاک ڈاؤن نے حقیقی طور پر ملک کو عالمی وباء کے لئے تیار کیا ہے اور اس بات کو یقینی بنایا ہے کہ بھارتی شہری کئی دیگر ترقی یافتہ ملکوں کے مقابلے زیادہ بہتر طور پر وباء سے نمٹ سکے ہیں ۔ بھارت میں سختی سے نافذ لاک ڈاؤن کو عالمی سطح پر تسلیم کیا گیا ہے اور اسے دوسرے ملکوں کے لئے رول ماڈل کے طور پر پیش کیا جا رہا ہے ، جس کی صحت یابی کی شرح بہت بہتر ہے ۔
سی آئی آئی کی کوششوں کی ستائش کرتے ہوئے جناب گوئل نے کہا کہ ایشیاء ہیلتھ 2020 جیسی سرگرمیاں نئے نظریات پیدا کرنے اور ملک کے مسائل کے نئے حل تلاش کرنے کے علاوہ ویکسین کے لئے ، جب وہ دستیاب ہو ، آخری فرد تک پہنچانے کو یقینی بنانے میں مدد کرے گی ۔ انہوں نے مزید کہا کہ ہم کووڈ کی حفظانِ صحت کو 1.3 ارب شہریوں کو دستیاب کرانے کے لئے سرکاری – پرائیویٹ ساجھیداری میں کام کریں گے ۔ اس سے آگے آنے والی لڑائی میں کامیابی کو یقینی بنایا جاسکے گا ۔ جناب گوئل نے کم ترقی یافتہ اور غریب ملکوں سمیت سبھی کے لئے سستی قیمت پر ویکسین کی دستیابی کو یقینی بنانے کی اہمیت پر یہ کہتے ہوئے زور دیا کہ یہ ہم سب کی مشترکہ ذمہ داری ہے ۔ انہوں نے مزید کہا کہ بھارت مستقبل کے لئے سستی اور اختراعی حفظانِ صحت کو یقینی بنانے میں اہم کردار ادا کرے گا ۔
جناب پیوش گوئل نے یہ بھی کہا کہ ویکسین تلاش کرنے کی ہماری مشترکہ کوشش نے ہم سب کو یکجا کر دیا ہے ۔ ایک مشترکہ مقصد کا جذبہ ہمیں دنیا کو درپیش سنگین وباء پر قابو پانے میں مدد دے گا ۔ انہوں نے کہا کہ کووڈ نے دنیا اور انسانیت کو متحد کردیا ہے ۔ دنیا آج ایک مشترکہ مقصد سے لڑنے کے لئے یکجا ہو گئی ہے ۔
۔۔۔۔۔۔۔۔۔۔

U. No. 7419
(Visitor Counter : 131
بھارتی چناؤ کمیشن
الیکشن کمیشن اس بات سےمتفق ہے کہ میڈیا رپورٹنگ پر پابندی عائد نہیں ہونی چاہئے
نئی دہلی 05 مئی 2021: ہندوستان کے الیکشن کمیشن نے میڈیا کے سلسلے میں اپنی پوزیشن سے متعلق حالیہ بیانیہ پر نوٹس لیا ہے۔ کمیشن نے اسی سلسلے میں کچھ پریس رپورٹس کابھی نوٹس لیا ہے۔ کمیشن میں، کوئی بھی فیصلے کرنے سے پہلے، ہمیشہ مناسب غور و فکراور تبادلہ خیال کیا جاتا ہے۔
میڈیا کی دخل اندازی کے تناظر میں ، کمیشن یہ واضح کرنا چاہتا ہے کہ وہ آزاد میڈیا کے تئیں اپنے یقین کا پابند ہے۔ کمیشن مجموعی طور پر اور اس کا ہر ایک ممبر ماضی اور حال میں ہونے والے تمام انتخابات کے انعقاد اور ملک میں انتخابی جمہوریت کو مستحکم کرنے میں، میڈیا کے ذریعہ ادا کردہ مثبت کردار کو تسلیم کرتا ہے۔ الیکشن کمیشن اس بات سے قطعی متفق ہے کہ سپریم کورٹ میں میڈیا رپورٹنگ پر پابندی عائد کرنے کے لئے کوئی بھی عرضداشت داخل نہیں ہونی چاہئے۔
انتخابی کمیشن خاص طور پر، کمیشن انتظامیہ کی مؤثرکارکردگی کو بڑھانے اور انتخابی عمل کے آغاز سے لے کر آخر تک شفافیت کو تقویت دینے میں، میڈیا کے کردار کو تسلیم کرتا ہے، جس میں تمام عمل کے دوران شفاف کوریج ، انتخابی مہم اور پولنگ اسٹیشن کی سطح سے لیکر گنتی تک کے مراحل شامل ہیں۔ میڈیا کے ساتھ باہمی تعاون کے بارے میں ہندوستان کے انتخابی کمیشن کی رسائی ایک قدرتی اتحادی کی رہی ہے اور اس میں کوئی تبدیلی نہیں ہوئی ہے۔
محنت اور روزگار کی وزارت
اٹل بیمت ویکتی کلیان یوجنا کے تحت دعوے کے پروسیس میں دی گئی اور زیادہ چھوٹ
نئی دہلی، 3 ؍فروری : ایس ایس آئی کارپوریشن کی اٹل بیمت ویکتی کلیان یوجنا اپنے بیمہ ہوئے افراد کو اُن کی بے روز گاری کے دوران نقد معاوضے کی شکل میں راحت فراہم کرتا ہے۔ سر دست اس اسکیم کے تحت کچھ کنٹری بیوٹری شرطوں کے تحت بیمہ ہوئے افراد کو اُس کے بے روز گار ہونے پر زیادہ سے زیادہ 90 دنوں کے لئے اس کی اوسط کمائی کی 50 فیصد ادائیگی کی جاتی ہے۔
ای ایس آئی سی کے نوٹس میں یہ بات لائی گئی کے کچھ معاملوں میں آجروں نے اپنے ملازمین کو اُن کی خدمت سے محروم کرنے کے کچھ مہینے بعد رول سے ہٹا دیا ہے۔ اس مدت کے دوران آجروں نے ان ملازمین کا ای ایس آئی کنٹری بیوشن  بھی نظام میں درج نہیں کیا۔ اٹل بیمہ یوجنا کے تحت صرف بیمہ ہوئے افراد کو ان کی بے روز گاری کے دوران راحت ملتی ہے۔ حالانکہ خدمات سے ہٹائے گئے ملازمین اس یوجنا کے تحت فائدہ نہیں لے سکتے۔
اس معاملے کا پوری طرح جائزہ لینے کے بعد ای ایس آئی سی نے اب فیصلہ کیا ہے کہ ایسے معاملوں میں جہاں آجر نے کسی ملازم کو باہر کرنے سے پہلے کچھ مدت تک نظام میں زیرو کنٹری بیوشن دیا ، صفر کنٹری بیوشن کی اس مدت کے لئے بھی اٹل بیمت ویکتی کلیان یوجنا کے تحت راحت دینے کی اجازت دی جائے۔ حالانکہ صرف ان فیض پانے والوں کو جنہیں آجر نے رول سے باہر کردیا ہے، انہیں دیگر مجاز شرطوں کو پورا کرنے کے بعد اٹل بیمت ویکتی کلیان یوجنا کے تحت بھگتان پر غور کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
6528U-
(Visitor Counter : 119
صدر جمہوریہ کا سکریٹریٹ
صدر جمہوریۂ ہند جودھ پور میں ؛ ایمس جودھ پور کے دوسرے جلسۂ تقسیم اسناد سے خطاب کیا؛ راجستھان ہائی کورٹ کی نئی عمارت کا افتتاح کیا
نئی دہلی، 07 دسمبر 2019/ صدر جمہوریہ ہند جناب رام ناتھ کووند نے آج  ایمس جودھپور کے دوسرے جلسۂ تقسیم اسناد میں شرکت کی اور اس سے خطاب کیا۔ انہوں نے جودھپور میں راجستھان ہائی کورٹ کی نئی عمارت کا افتتاح بھی کیا۔
جلسۂ تقسیم اسناد سے اپنے خطاب میں صدر جمہوریہ نے کہا کہ کم لاگت والی تشخیص ، علاج اور باز آبادکاری کی خدمات کی ضرورت ہے۔ یہ بات اہم ہے کہ ہندوستان نے اپنے خود کے آلات تیار کرنے شروع کر دیئے ہیں، جو کہ نہ صرف کم قیمت والی صحت دیکھ ریکھ کی خدمات فراہم کراتے ہیں بلکہ میک اِن انڈیا پہل کے ایک حصے کے طور پر ہندوستان کو ایک میڈیکل ٹیکنیکل مرکز کے طور پر بھی مستحکم کرتے ہیں۔ انہیں یہ جان کر خوشی ہوئی کہ ایمس جودھ پور ، آئی آئی ٹی جودھ پور کے ساتھ میڈیکل ٹیکنالوجی کے لیے ایک اختراعی مرکز قائم کر رہا ہے۔ یہ دونوں ادارے ایمس – آئی آئی ٹی نالج انوویشن کلسٹر قائم کرنے کے لیے بھی تعاون کر رہے ہیں۔ انہوں نے کہا کہ یہ خیرمقدم کرنے لائق قدم ہے کیونکہ اس سے ملک میں میڈیکل ٹیکنالوجی کے شعبے کو فروغ ملے گا۔ انہوں نے ان اداروں سے اپیل کی کہ وہ اس شعبے اور ملک میں عوام کی بہتری کے لیے مل کر کام کرنا جاری رکھیں۔
صدر جمہوریہ نے گریجویشن کرنے والے طلبا سے کہا کہ وہ ہمدردری کے جذبے سے بھرے رہیں اور اپنے ہنر اور علم کا استعمال کرتے ہوئے لوگوں کی زندگی بچانے اور اسے بہتر بنانے کا کوئی موقع ہاتھ سے نہ جانے دیں۔ انہوں نے کہا کہ وہ اپنے پورے کیریئر کے دوران اخلاقی معیار اور پروفیشنلزم کی اعلیٰ ترین سطح برقرار رکھیں۔ انہوں نے کہا کہ تمام ڈاکٹر اور نرسنگ کے گریجویٹ یہ بات یاد رکھیں کہ اُن کے آس پاس جو لوگ آباد ہیں وہ ان کی طرف امید بھری نظروں سے دیکھتے ہیں اور انہیں اِس پیشے کے وقار کو برقرار رکھنا ہوگا۔
بعد میں راجستھان ہائی کورٹ کی تقریب میں خطاب کرتے ہوئے صدر جمہوریہ نے کہا کہ اُن کی سب سے بڑی خواہش یہ ہے کہ انصاف تک سبھی کی رسائی ہو۔ ہم پڑھتے ہیں کہ پرانے زمانے میں شاہی محلوں میں انصاف کی گھنٹیاں لگائی جاتی تھی۔ کوئی بھی گھنٹی بجا سکتا تھا اور راجا سے غلط کام کو درست کرنے کے لیے کہہ سکتا تھا۔ آج کیا غریب سے غریب شخص اور سب سے محروم شخص یہاں آکر اپنی شکایتوں کا حل تلاش کر سکتا ہے؟ یہ سب سے زیادہ اہم بات ہے کیونکہ آئین کی تمہیدمیں ہی ہم سب سے کہا گیا ہے کہ انصاف تک سبھی کی رسائی ہونی چاہیے۔
صدر جمہوریہ نے کہا کہ انصاف کی اونچی اور کبھی کبھی امتناعی لاگت کی بہت سی وجوہات ہیں۔ لیکن اگر ہم گاندھی جی کے مشہور ‘منتر ’ کو ذہن میں رکھیں اور اگر ہم ایسے غریب ترین اور کمزور ترین مردوں اور خواتین جنھیں ہم نے دیکھا ہے، کو ذہن میں رکھیں تو ہمیں راستے مل جائیں گے۔ مثال کے طور پر ہم مفت قانونی مدد فراہم کراتے ہوئے ضرورت مندوں کی مدد کر سکتے ہیں۔ انہوں نے کہا کہ ٹکنالوجی ہمارے دور میں بہت اونچی سطح پر پہنچ گئی ہے۔ اس سے سماجی تبدیلیاں بھی رونما ہو رہی ہیں۔ انصاف کے شعبے میں اس کے استعمال کے لیے ، عام لوگوں کو انصاف فراہم کرانے کے لیے عدلیہ ہائی پورٹلس کھول سکتی ہے۔
۔۔۔۔۔۔۔۔۔۔۔
م ن۔ا گ ۔ م ت ح ۔
U-5644
(Visitor Counter : 59
بندرگاہوں، جہاز رانی اور آبی راستوں کی وزارت
جہاز رانی کے مرکزی وزیر مملکت منسک منڈاویا نے پڈوچیری کی لیفٹیننٹ گورنر سے ملاقات کی
کرائیکل اور جافنا کو جوڑنے کے لئےبھارت سری لنکا کے درمیان کشتی کی خدمات شروع ہو گی
نئی دہلی،27؍فروری، جہاز رانی کے وزیر مملکت  جناب منسکھ منڈاویا تمل ناڈو اور پڈو چیری کے دورے پر ہیں۔ انہوں نے پڈوچیری کی لیفٹیننٹ گورنر ڈاکٹر کرن بیدی سے ملاقات کی۔
رشمی ملاقات کے بعد جناب منسکھ منڈاویا نے پڈو چیری کے ٹرانسپورٹ کے وزیر اور وہاں حکام کے علاوہ مختلف شراکت داروں کے ساتھ ایک مشاورتی میٹنگ کی صدارت کی۔ اس میٹنگ کا مقصد پڈو چیری میں کرائیکل بندر گاہ اور سری لنکا میں جافنا میں کے کے ایس بندر گاہ کے درمیان کشتی کی خدمات کو شروع کرنا ہے۔
کرائیکل اور جافنا کے درمیان کشتی کی خدمات شروع کرنے کے لئے مثبت تبادلے خیال کے بعد میٹنگ اختتام پذیر ہوگئی۔ کشتی کی خدمات شروع ہونے سے دونوں ملکوں کے عوام کو فائدے حاصل ہوں گے اور جو فائدے حاصل ہوں گے ان میں سفر کے وقت میں کمی آئے گی، آسان اور سستا سفر کا متبادل، دونوں ملکوں کے درمیان معاشی سرگرمیوں میں اضافہ ہوگا، اس کے علاوہ دونوں کے یاتریوں کے لئے بلارکاوٹ کنکٹی ویٹی بڑھے گی۔
۔۔۔۔۔۔۔۔۔۔۔۔۔۔۔۔۔۔

U-950
(Visitor Counter : 85
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ 23 مارچ، 2022 تک کووڈ – 19 کی دو لاکھ جینوم اور ڈی این اے سیکوینسنگ کی گئی
نئی دہلی، 30مارچ 2022: سائنس و ٹکنالوجی کے مرکزی وزیر مملکت  ، زمینی علوم کے وزیر مملکت ، وزیر اعظم کے دفتر میں وزیر مملکت، عملے، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ بایو ٹکنالوجی کا محکمہ ڈی بی ٹی بھارتی سارس-کوو- 2 جینومک کنسورشیئم کے ساتھ تال میل کر رہا ہے۔ اُس نے 23 مارچ، 2022 تک 2، 01، 373 سارس – کوو – 2 جینومز کی سیکوینسنگ کی ہے۔
لوک سبھا میں آج ایک سوال کے تحریری جواب میں ڈاکٹر جتیندر سنگھ نے کہا کہ بایو ٹکنالوجی کا محکمے نے وسیع سائنسی مذاکرات کی بنیاد پر کووڈ – 19 عالمی وبا پر قابو پانے کے لیے ایک مربوط طریقہ کار کی پہل کی ہے۔ یہ قدم عالمی صحت تنظیم ڈبلیو ایچ او کے تحقیق و ترقی کے خاکے کے عین مطابق ہے۔
انہوں نے کہا کہ ڈی بی ٹی نے اپنی سرکاری شعبے کی کمپنی بایو ٹکنالوجی انڈسٹری ریسرچ اسسٹنس کونسل کے ساتھ مل کر ڈی بی ٹی – بی آئی آر اے سی کووڈ – 19 ریسرچ کنسورشیئم کا آغاز کیا ہے جس میں تحقیق و ترقی کے پروجیکٹس کو ویکسین کے موضوعاتی میدانوں میں مدد دی گئی تھی۔
انڈین سارس – کو و -2 جینومکس کنسورشیئم ، بایو ٹکنالوجی کے محکمے اور صحت و خاندانی بہبود کی وزارت نے سائنسی اور صنعتی تحقیق کی کونسل اور طبی تحقیق کی بھارتی کونسل کے ساتھ مل کر شروع کیا تھا۔ جس کا ابتدائی مقصد یہ تھا کہ پورے ملک میں سارس – کوو – 2 وائرس کی پوری جینوم سکوینشنگ کو توسیع دی جائے۔
وزیر موصوف نے بتایا کہ کل 17 کووڈ – 19 بایو ریپوزیٹریز کے بارے میں حکومت ہند نے نوٹیفکیشن جاری کیا ہے۔ یہ بایو ٹکنالوجی کے محکمے ڈی بی ٹی ، سائنسی و صنعتی تحقیق ی کونسل سی آیس آئی آر اور طبی تحقیق کی بھارتی کونسل آئی سی ایم آر میں قائم کی گئی ہیں۔
کووڈ – 19 بائیو-ریپوزیٹوریز یہاں پر قائم ہیں:
1. آئی سی ایم آر – نیشنل انسٹی ٹیوٹ آف وائرولوجی، پونے
2. آئی سی ایم آر – نیشنل انسٹی ٹیوٹ آف وائرولوجی فیلڈ یونٹ، بنگلور
3. آئی سی ایم آر – نیشنل انسٹی ٹیوٹ آف وائرولوجی فیلڈ یونٹ، کیرالہ
4. آئی سی ایم آر – نیشنل انسٹی ٹیوٹ آف ہیضہ اور آنتوں کے امراض، کولکتہ
5. آئی سی ایم آر – غیر متعدی امراض پر عمل درآمد کی تحقیق کا قومی ادارہ، جودھ پور
6. آئی سی ایم آر – نیشنل انسٹی ٹیوٹ آف ملیریا ریسرچ، دہلی
7. آئی سی ایم آر – نیشنل انسٹی ٹیوٹ آف ایپیڈیمولوجی، چنئی
8. آئی سی ایم آر – نیشنل انسٹی ٹیوٹ فار ریسرچ ان ری پروڈکٹیو ہیلتھ، ممبئی
9. آئی سی ایم آر –ریجنل میڈیکل ریسرچ سینٹر، ڈبروگڑھ
10. این سی آر بائیوٹیک سائنس کلسٹر ٹرانسلیشنل ہیلتھ سائنس اینڈ ٹیکنالوجی انسٹی ٹیوٹ اور ریجنل سینٹر فار بائیو ٹیکنالوجی، فرید آباد
11. انسٹی ٹیوٹ آف لائف سائنسز، بھونیشور
12. انسٹی ٹیوٹ فار سٹیم سیل سائنس اینڈ ریجنریٹیو میڈیسن، بنگلورو
13. نیشنل سینٹر فار سیل سائنس، پونے
14. ڈی بی ٹی کی مالی اعانت یافتہ - بائیو ریپوزیٹیری انسٹی ٹیوٹ آف لیور اینڈ بلیری سائنسز، نئی دہلی
15. سی ایس آئی آر - انسٹی ٹیوٹ آف جینومکس اینڈ انٹیگریٹیو بیالوجی، نئی دہلی
16. سی ایس آئی آر - مرکز برائے سیلولر اور مالیکیولر بیالوجی، حیدرآباد
17. سی ایس آئی آر - انسٹی ٹیوٹ آف مائکروبیل ٹیکنالوجی، چندی گڑھ
سائنس اور ٹیکنالوجی کی وزارت
سائنسی اورصنعتی تحقیق کے محکمے  نے خصوصی مہم 2.0 کا کامیابی کے ساتھ انعقاد کیا
سائنسی اورصنعتی تحقیق کے محکمے نے 2؍اکتوبر 2022 سے 31؍اکتوبر 2022تک خصوصی مہم 2.0 کاکامیابی کے ساتھ انعقاد کیا۔ ڈی ایس آئی آر کی سکریٹری ڈاکٹر  این کلائی سیلوی نے محکمے کے صدردفتر کے ساتھ ساتھ سی ایس آئی آر کی لیباریٹریوں کا اپنے دورے کے دوران وقتافوقتا اسکیم کے نفاذ کاجائزہ لیا۔ انھوں نے نئی دہلی میں سی ایس آئی آر کے صدردفتر ، انوسندھان بھون کے مقام پرہرگاندھی جینتی کے موقع پر  شرم دان کے انعقاد کوایک سالانہ مستقل تقریب میں تبدیل کرنے کی پہل کی ۔ انھوں نے بذات خود صفائی ستھرائی اورشجرکاری کی مہم میں شرکت کی اور محکمے کے سبھی ملازمین کے ساتھ ساتھ تقریب کی پوری مدت کے دوران بنفس نفیس وہاں موجود رہیں ۔
محکمے کی جانب سے خصوصی مہم کے نوڈل افسر جناب سریندرپال سنگھ جوائنٹ سکریٹری نے خصوصی مہم کو کامیاب بنانے کے مقصد سے ، روزانہ کی بنیاد پرسی ایس آئی آراور این آرڈی سی اورسی ای ایل کے نوڈل افسران کے ساتھ مہم کی پیش رفت کاجائزہ لیا۔
اس مہم کے نتیجےمیں ، پی ایم حوالہ جات ، پارلیمانی یقین دہانیوں ، آئی ایم سی حوالہ جات ، پی ایم اوحوالہ جات ، ریاستی سرکاروں کے حوالہ جات اورعوامی شکایات جیسے مختلف النوع زمروں میں التوا میں پڑے معاملات کو کافی حدتک نمٹادیاگیا۔
اس خصوصی مہم کے حصے کے طورپر، 23036 فائلوں کا جائزہ لیاگیااوران میں سے 13241فائلوں کی چھنٹائی کردی گئی ۔ اس کے علاوہ 1401 ای فائلوں کو جائزے کے لئے منتخب کیاگیاتھااورجائزہ کے بعد اس میں سے 1066ای فائلوں کو بندکردیاگیاہے ۔
اس خصوصی مہم کے دوران ڈی ایس آئی آر ، سی ایس آئی آر ہیڈ کوارٹر، سی ای ایل اور این آرڈی سی اورملک بھرمیں پھلی سی ایس آئی آر کی سبھی لیبارٹریوں میں صفائی ستھرائی سے متعلق 113مہمات انجام دی گئیں جب کہ اس کے لئے ہدف 39مہمات کے لئے ہی تھا۔ اس کے علاوہ صفائی ستھرائی کے بارے میں بیداری پیداکرنے سے متعلق مختلف پروگراموں کا بھی انعقاد کیاگیااور فیلڈ دفاتر میں صحت کو بہتررکھنے سے متعلق کٹس تقسیم کئے گئے ۔ مہم کی حصولیابیوں اور پیش رفت کی اعلیٰ ترین سطح پرنگرانی کی گئی اور انھیں ہفتہ وار بنیاد پر ڈی اے آرپی جی کے ذریعہ تیارکردہ ایس سی دی پی ایم پورٹل پراپ لوڈ کیاگیا۔
یہ بہت اطمینان کی بات ہے کہ سی ایس آئی آر کے ڈی جی نیز سکریٹری ، ڈی ایس آئی آر کی سرگرم اور فعال قیادت کے تحت کباڑ اورفالتو سازوسامان کوٹھکانے لگانے کے کام میں کامیابی حاصل ہوئی ۔ اس خصوصی مہم کے دوران کباڑ اور فالتو سازوسامان کو ٹھکانے لگانے کے کام میں متاثرکن کارکردگی کا مظاہرہ کیاگیا اوراس مہم کے دوران آفس میں جگہوں کو خالی کرانے میں کامیابی حاصل ہوئی ۔ اس خصوصی مہم کے دوران آفس میں جگہوں کو خالی کررانے میں کامیابی حاصل ہوئی ۔ اس خصوصی مہم کے دوران کباڑ اور فالتوسازوسامان کو ٹھکانے لگانے سے اب تک 2265804روپے کی وصولیابی ہوچکی ہے جب کہ دفاتر میں 1136371مربع فٹ خالی جگہ حاصل کی جاچکی ہے ۔جسے اب محکمے کے مختلف دفاترمیں آفس کے کام کاج اورتحقیق وترقی سے متعلق سرگرمیوں کے لئے استعمال کیاجائے گا۔
زراعت اور کاشتکاروں کی فلاح و بہبود کی وزارت
زراعت کے تناظر میں من کی بات  پر شائع شدہ تحقیقی مطالعات کا آغاز
من کی بات پروگرام کسانوں میں بیداری بڑھانے اور ان کو متحرک کرنے کے لئے سازگار ماحول پیداکرنے میں اہم ہے
وزیر اعظم جناب نریندر مودی عصری موضوعات پر ملک کے عوام کے ساتھ بات چیت کرنے کے لئے آکاش وانی پر ’’ من کی بات ‘‘ کے نام سے ایک مقبول پروگرام کے ذریعے ملک کے لوگوں سے خطاب کرتے ہیں۔ 03 اکتوبر 2014 کو اس پروگرام کے آغاز کے بعد سے،26 مارچ 2023 تک کل 99 قسط نشر کی جاچکی ہیں۔ موجودہ زرعی موضوعات ، زرعی کمیونٹی اور دیگر فریقوں کو تحریک دینے اور حوصلہ افزائی کرنے پر مرکوز رہے ہیں۔ پروگرام کی تحریک اور حوصلہ افزائی کا زرعی کمیونٹی پرپڑنے والے عکس کا جائزہ لینے کے لئے ، زرعی تحقیق کی ہندوستانی کونسل ، نئی دہلی اور نیشنل انسٹی ٹیوٹ آف ایگریکلچرل ایکسٹینشن منیجمنٹ، ، حیدرآباد کے ذریعہ ایک مشترکہ مطالعہ کیا گیا تھا، مطالعات کے نتائج مختلف جرنلس میں شائع ہوئے تھے۔ ان پبلی کیشن کا ایک لانچنگ پروگرام آج  نئی دہلی میں ڈی اے آر ای کے سکریٹری،اور ڈائریکٹر جنرل، آئی سی اے آر کی چیئرمین شپ میں آئی سی اے آر سمیت زراعت اور کسانوں کی بہبود کی وزارت کے سینئر افسران کی موجودگی میں منعقد کیا گیا۔
ان پبلی کیشن کی جھلکیاں ذیل میں دی گئی ہیں
ان مطالعات سے حاصل ہوئی معلومات سے پتہ چلا ہے کہ قدرتی کھیتی، قدرتی وسائل کا تحفظ اور مربوط زرعی نظام  کو اپنانے کی خواہش من کی بات کے ایپی سوڈ میں شامل چھوٹے کسانوں کے سب سے پسندیدہ موضوعات تھے۔موٹے اناج پیدا کرنے والے کسانوں کے ساتھ ایک دیگر جائزے سے پتہ چلا کہ من کی بات پروگرام میں بات چیت اورزرعی سائنس مرکز کے پیشہ وروں کے ذریعہ اس کے بعد کارروائی کے توسط سے نشر کئے گئے پیغام میں موٹے اناج کی بہتر قسموں کا اپنانے کے عمل اور پیداواری نظام پرکسانوں کےشعور کو مضبوط کیا ہے اور زرعی کاروبار کے لیے موافق ماحول تیار کیا ہے۔من کی بات کی قسطوں اور قسطوں میں نمایاں کئے گئے ڈرون اور موبائل سمیت ڈیجیٹل تکنیک، زرعی ٹکنالوجی کو اپنانے کے بارے میں کسانوں کی بیداری اور معلومات میں اضافہ پر اہم اثرات ڈالتی ہے۔ من کی بات زرعی کاروبار کو آسان بنانے اور کسانوں کو کھیتی کی لاگت  کم کرنے کے لیے فارمر پروڈیوسر آرگنائزیشنز  پر مثبت ماحول بھی تیار کر سکتی ہے۔ شہد کی مکھی پالنے کےکئے گئے مطالعے سے پتہ چلا ہے کہ من کی بات پروگرام کے بعد، ادارہ جاتی علم اور وسائل کے بہتر مظاہرہ کرنے والے شہد کی مکھی پالنے والوں کو تکنیکی مسائل کو چھوڑ کر انفرادی کے بجائے گروپ میں بہتر منافع کمانے کے طور پر پایا گیا ہے۔ کسان ریل پر پیغام بھی کسانوں کو اس کی خدمات کا فائدہ اٹھانے کے لئے حساس اور جمع کر سکتا ہے۔ کسان ریل کسانوں کو بچولیوں کی کم شراکت داری کے ساتھ کم وقت اور زیادہ خالص منافع کے ساتھ اپنی خراب ہونے والی زرعی پیداوار کے ٹرانسپورٹیشن کی سہولت سہولت فراہم کر سکتی ہے۔ اس لئے، ہمیں معلوم ہوا کہ من کی بات پروگرام بیداری پیدا کرنے اور کسانوں کو متحرک کرنے کے لئے ان کے بیچ موافق ماحول تیار کرنے میں اہم تھا۔Note: These studies are published and available online from Indian Journal of Agricultural Sciences[93: 351-357; 93:358-364; 93: 3-11], Indian Journal of Extension Education[2023, 59 :1-6; 2023, 59:8-13)]; Journal of Community Mobilization & Sustainable Development [2023, 18: 315-327; 2023, 18: 79-88]and Journal of Agricultural Extension Management [2023, XXIV : 1-21;2023, XXIV No. :51-83.